CELEX: 22010D0328
Language: hu
Date: 2009-12-21 00:00:00
Title: 2010/328/: A Bizottság 1/2009 határozata ( 2009. december 21. ) Az Európai Közösség és a Svájci Államszövetség között a megfelelőségértékelés kölcsönös elismeréséről létrejött megállapodás keretében létrehozott a felvonókról szóló új, 17. fejezetnek az 1. mellékletbe való beillesztéséről és a gépekről szóló 1. fejezet módosításáról

12.6.2010   
            
            
               HU
            
            
               Az Európai Unió Hivatalos Lapja
            
            
               L 147/11
            
         A BIZOTTSÁG 1/2009 HATÁROZATA
   (2009. december 21.)
   Az Európai Közösség és a Svájci Államszövetség között a megfelelőségértékelés kölcsönös elismeréséről létrejött megállapodás keretében létrehozott a felvonókról szóló új, 17. fejezetnek az 1. mellékletbe való beillesztéséről és a gépekről szóló 1. fejezet módosításáról
   (2010/328/EU)
   A BIZOTTSÁG,
   tekintettel az Európai Közösség és a Svájci Államszövetség közötti létrejött, a megfelelőségértékelésre vonatkozó kölcsönös elismerésről szóló megállapodásra (a továbbiakban: megállapodás) és különösen annak 10. cikke (4) és (5) bekezdésére, valamint a 18. cikk (2) bekezdésére,
   
               (1)
            
            
               mivel az Európai Unió egy új, gépekről szóló irányelvet (1) fogadott el, és Svájc módosította törvénykezési, szabályozási és adminisztratív rendelkezéseit, amelyek a megállapodás 1. cikkének (2) bekezdése értelmében egyenértékűek a fent említett európai uniós jogszabállyal,
            
         
               (2)
            
            
               mivel az 1. melléklet Gépek című 1. fejezetét módosítani kell, hogy tükrözze ezeket a fejleményeket,
            
         
               (3)
            
            
               mivel a 10. cikk (5) bekezdése szerint a bizottság módosíthatja a jelen megállapodás mellékleteit,
            
         A KÖVETKEZŐKÉPPEN HATÁROZOTT:
   
               1.
            
            
               A megállapodás termékágazatokról szóló 1. mellékletét módosítják azért, hogy az e határozathoz mellékelt A. csatolmányban meghatározott előírások szerint új, a felvonókról szóló 17. fejezetet emeljenek be a megállapodásba.
            
         
               2.
            
            
               A megállapodás 1. mellékletének Gépek című 1. fejezete az e határozathoz csatolt B. csatolmányban megállapított rendelkezéseknek megfelelően módosul. Ez a módosítás 2009. december 29-én lépett hatályba.
            
         
               3.
            
            
               E két példányban készült határozatot a bizottság azon képviselői írják alá, akik jogosultak a felek nevében eljárni. Ez a határozat a későbbi aláírás napján lép hatályba.
            
         
      
         Aláírva Bernben, 2009. december 21-én.
         
            a Svájci Államszövetség nevében
         
         Heinz HERTIG
      
      
         Aláírva Brüsszelben, 2009. december 18-án.
         
            az Európai Unió nevében
         
         Fernando PERREAU DE PINNINCK
      
   
   
      (1)  Az Európai Parlament és a Tanács 2006/42/EK irányelve (2006. május 17.) a gépekről és a 95/16/EK irányelv módosításáról (HL L 157., 2006.6.9., 24. o.).
   
      A. CSATOLMÁNY
      A termékágazatokról szóló 1. mellékletbe a következő, a felvonókról szóló 17. fejezetet kell beilleszteni:
      
         „17.   FEJEZET
         
            FELVONÓK
         
         I.   SZAKASZ
         
         
            Törvényi, rendeleti és közigazgatási rendelkezések
         
         
            Az 1. cikk (2) bekezdése által szabályozott rendelkezések
         
         
                     Európai Unió
                  
                  
                     
                                 1.
                              
                              
                                 Az Európai Parlament és a Tanács 95/16/EK irányelve (1995. június 29.) a felvonókra vonatkozó tagállami jogszabályok közelítéséről (HL L 213., 1995.9.7., 1. o.).
                              
                           
               
                     Svájc
                  
                  
                     
                                 100.
                              
                              
                                 A legutóbb 2005. június 17-én módosított (RO 2006 2197), 1976. március 19-i szövetségi törvény a műszaki felszerelések és berendezések biztonságosságáról (RO 1977 2370).
                              
                           
               
                     
                                 101.
                              
                              
                                 A legutóbb 2008. április 2-án módosított (RO 2008 1785), 1999. június 23-i rendelet a felvonók biztonságosságáról (RO 1999 1875).
                              
                           
               II.   SZAKASZ
         
         
            Megfelelőségértékelő testületek
         
         Az e megállapodás 10. cikke szerint létrehozott bizottság a megállapodás 11. cikkében ismertetett eljárás szerint elkészíti és folyamatosan frissíti a megfelelőségértékelő testületek listáját.
         III.   SZAKASZ
         
         
            Kijelölő hatóságok
         
         Az e megállapodás 10. cikke szerint létrehozott bizottság elkészíti és folyamatosan frissíti a kijelölő hatóságok listáját.
         IV.   SZAKASZ
         
         
            A megfelelőségértékelő testületek kijelölésére vonatkozó különleges szabályok
         
         A megfelelőségértékelő testületek kijelölésénél a kijelölő hatóságok betartják az e megállapodás 2. mellékletében foglalt általános elveket és a 95/16/EK irányelv VII. mellékletében megállapított értékelési kritériumokat.
         V.   SZAKASZ
         
         
            Kiegészítő rendelkezések
         
         1.   Információcsere
         
         A 95/16/EK irányelv 8. cikkének (3) bekezdése értelmében az Európai Bizottság, a III. szakaszban felsorolt hatóságok és a megállapodás keretében elismert megfelelőségértékelő testületek kérés esetén jogosultak arra, hogy az üzembe helyezőtől megkapják a megfelelőségi nyilatkozat, valamint az átvételi ellenőrzés során végzett tesztekről szóló jelentések egy példányát.
         A 95/16/EK irányelv V. mellékletének A 5. és B 5. pontja értelmében a kijelölő hatóságok és megfelelőségértékelő testületek a típusvizsgálati tanúsítványt kiállító megfelelőségértékelő testülettől megkaphatják a tanúsítvány egy példányát, valamint indokolt kérésre a technikai dokumentáció és az elvégzett vizsgálatokról, számításokról és tesztekről szóló jelentések egy példányát.
         A 95/16/EK irányelv V. mellékletének A 7. és B 7. pontja értelmében a típusvizsgálati tanúsítványt kiállító megfelelőségértékelő testületeknek a tagállamok, Svájc, illetve a többi megfelelőségértékelési testület rendelkezésére kell bocsátania az általa kiállított vagy visszavont típusvizsgálati tanúsítvánnyal kapcsolatos lényeges adatokat.
         A 95/16/EK irányelv VIII., IX., XII. és XIV. mellékletének 6. pontja értelmében az e megállapodásban elismert megfelelőségértékelő testületek a többi testület rendelkezésére bocsátják a minőségbiztosítási rendszerre vonatkozó kibocsátott és visszavont jóváhagyásokkal kapcsolatos információt.
         A 95/16/EK irányelv 8. cikke (2) bekezdésének i., ii. és iii. albekezdéseiben említett esetekben a felvonó tervezéséért felelős személy a tökéletesen biztonságos működés érdekében köteles minden szükséges dokumentumot és információt eljuttatni a szerelésért, beépítésért és tesztelésért felelős személyhez.
         2.   A műszaki dokumentáció
         
         Elegendő, ha a szóban forgó biztonsági berendezés gyártója, a gyártó által meghatalmazott, az Unióban vagy Svájcban letelepedett személy, vagy a biztonsági berendezés forgalomba hozataláért felelős személy a nemzeti hatóságok általi ellenőrzés céljából igényelt műszaki dokumentumokat, illetve a megfelelőségi nyilatkozat egy példányát és (adott esetben) ez utóbbi kiegészítéseit az egyik Szerződő Fél területén a biztonsági berendezés utolsó gyártását követő legalább tíz évig rendelkezésre tudja bocsátani.
         Elegendő, ha a felvonó üzembe helyezője a műszaki dokumentációt, a megfelelőségi nyilatkozat egy példányát és ez utóbbi kiegészítéseit, továbbá (amennyiben szükséges) az átvételi ellenőrzési tanúsítványt a felvonó forgalomba hozatalát követő tíz évig rendelkezésre tudja bocsátani.
         Amennyiben a felvonó üzembe helyezője nem rendelkezik székhellyel az Unió vagy Svájc területén, e kötelezettség a vonatkozó bejelentett szervezetre hárul.
         A Szerződő Felek vállalják, hogy minden vonatkozó műszaki dokumentumot továbbítanak a másik Szerződő Fél hatóságainak kérésére.
         3.   Piacfelügyelet
         
         A Szerződő Felek értesítik egymást a területükön létrejött, a jogszabályaik végrehajtása keretében a felügyeleti feladatok ellátásáért felelős hatóságokról, az I. szakaszban foglaltak értelmében.
         A Szerződő Felek értesítik egymást a piacfelügyeleti céllal létrehozott szervek keretében folytatott tevékenységeikről.”
      
   
   
      B. CSATOLMÁNY
      Az 1. melléklet Gépek című 1. fejezetének szövegét törölni kell, és helyébe a következő szöveg lép, mely az új, gépekről szóló irányelvvel egyidejűleg, 2009. december 29-én lépett hatályba:
      
         „1.   FEJEZET
         
            GÉPEK
         
         I.   SZAKASZ
         
         
            Törvényi, rendeleti és közigazgatási rendelkezések
         
         
            Az 1. cikk (2) bekezdése által szabályozott rendelkezések
         
         
                     Európai Unió
                  
                  
                     
                                 1.
                              
                              
                                 Az Európai Parlament és a Tanács 2006/42/EK irányelve (2006. május 17.) a gépekről és a 95/16/EK irányelv módosításáról (HL L 157., 2006.6.9., 24. o.).
                              
                           
               
                     Svájc
                  
                  
                     
                                 100.
                              
                              
                                 A legutóbb 2005. június 17-én módosított (RO 2006 2197), 1976. március 19-i szövetségi törvény a műszaki felszerelések és berendezések biztonságosságáról (RO 1977 2370).
                              
                           
               
                     
                                 101.
                              
                              
                                 A legutóbb 2008. április 2-án módosított (RO 2008 1785), 1995. június 12-i szövetségi törvény a műszaki felszerelések és berendezések biztonságosságáról (RO 1995 2770).
                              
                           
               
                     
                                 102.
                              
                              
                                 A 2008. április 2-i szövetségi törvény a gépi berendezések biztonságosságáról (RO 2008 1785).
                              
                           
               II.   SZAKASZ
         
         
            Megfelelőségértékelő testületek
         
         Az e megállapodás 10. cikke szerint létrehozott bizottság a megállapodás 11. cikkében ismertetett eljárás szerint elkészíti és folyamatosan frissíti a megfelelőségértékelő testületek listáját.
         III.   SZAKASZ
         
         
            Kijelölő hatóságok
         
         A megállapodás 10. cikke szerint létrehozott bizottság elkészíti és folyamatosan frissíti a kijelölő hatóságok listáját.
         IV.   SZAKASZ
         
         
            A megfelelőségértékelő szervek kijelölésére vonatkozó különleges szabályok
         
         A megfelelőségértékelő testületek kijelölésénél a kijelölő hatóságok betartják a megállapodás 2. mellékletben foglalt általános elveket és a 2006/42/EK irányelv XI. mellékletében megállapított értékelési kritériumokat.
         V.   SZAKASZ
         
         
            Kiegészítő rendelkezések
         
         1.   Használt gépek
         
         Az 1. szakaszban felsorolt törvényi, rendeleti és közigazgatási rendelkezések a használt gépekre nem vonatkoznak.
         Az e megállapodás 1. cikkének (2) bekezdésében foglalt elv azonban vonatkozik az egyik Szerződő Fél területén jogszerűen forgalomba hozott és/vagy üzembe helyezett, és használt gépként a másik Szerződő Fél piacára exportált gépekre.
         A használt gépekre vonatkozó többi rendelkezést, például az importáló államban hatályos, a munkahelyi biztonságra vonatkozó rendelkezéseket továbbra is alkalmazni kell.
         2.   Információcsere
         
         A jelen megállapodás 9. cikke értelmében e fejezet megfelelő végrehajtásának érdekében a Szerződő Felek átadják egymásnak a szükséges információkat.
         A Szerződő Felek vállalják, hogy minden vonatkozó műszaki dokumentumot továbbítanak a többi Szerződő Fél hatóságainak kérésére.
         3.   A gépekre vonatkozó megfelelőségi nyilatkozatban megjelölt, a műszaki dokumentáció összeállítására jogosult személy
         
         A gépek megfelelőségi nyilatkozatának tartalmaznia kell a műszaki dokumentáció összeállítására jogosult személy nevét és címét, akinek a vonatkozó Szerződő Fél területén állandó lakcímmel kell rendelkeznie.
         A Szerződő Felek kölcsönösen elismerik ezt a személyt. A gyártó, meghatalmazott képviselői, vagy az előbbiek távollétében a termékek valamelyik Szerződő Fél piacán forgalomba hozataláért felelős személy nem köteles arra, hogy a másik Szerződő Fél területén kijelöljön egy, a műszaki dokumentáció összeállításáért felelős személyt.”